text: Ummæli av “Game of Thrones”: Missa nógv av teimum vit eru farin at elska
text: #000001
text: Kríggið í kavastormi móti teimum deyðu er byrjað, og nógv lata lív. Nýggjasti parturin fær fýra av fimm P’um
text: #000002
text: Eftir at hava bíðað í sesong aftaná sesong eru vit endiliga har, vit øll hava bíðað eftir. Stríðið millum tey livandi og tey deyðu.
text: #000003
text: Fyrstu tveir partarnir hava verið karakteruppbyggjand, men nú kom tann parturin sum alt hevur lagt upp til. Parturin við krígnum.
text: #000004
text: The Night King og hansara herur eru komin til Winterfell. Eftir partin í síðstu viku, er tað eingin loynidómur at kríggið fór at koma nú. Men hóast at hetta er eitt sindur eftir bókina, so prógvar hesin parturin, at tað óvæntaða kann enn henda. Game of Thrones megnar enn at yvirraska, hóast man kanska hevur hugt eftir eitt sindur ov nógvum ókontroversiellum teorium á Youtube.
text: #000005
text: Tað er leikstjóri Miguel Sapochnik, sum hevur verið uppá spæl. Hann stóð fyri "Battle of Bastards" sum eisini var eitt ikoniskt kriggj, og enn einaferð megnar hann at levera og taka okkum av bóli í hesum krígnum millum tey deyðu og tey livandi.
text: #000007
text: Meðan man situr og hyggur, er tað ofta man hugsar "fara tey at klára tað?" Parturin er sera myrkir, og nógv doyggja. Vit missa nógvar av teimum persónunum vit eru farin at elska, men vit vita ikki heilt hvussu nógv enn.
text: #000008
text: Tað kann blíva eitt sindur strævið viðhvørt meðan man hyggir, tí tað er rætt og slætt so nógv sum hendir í senn. Her eru nógvir persónar man fylgir, og tempoið er høgt alla tíðina. Inn ímillum situr man bara og roynir at trygja sær, at ongin av eimum týdningarmiklu doyggja. Og tá eitt kríggj er so umráðandi, hendir tað sjálvandi um náttina. Hetta ger, at tað við hvørt er torført at fylgja við.
text: #000009
text: Tað bilar tó ikki, tí parturin hevur so nógv at bjóða uppá. Út yvir spennandi og hendingarríkar løtur, er eisini øll persónmenningin sum Game of Thrones hevur bygt so nógv uppá, sum kemur til sín rætt. Har eru løtur millum Sansa og Tyrion umframt millum Arya og the Hound, har mann situr eitt sindur "Áh" og verður heilt kensluborin. Eisini hava nógvir persónar sína einstaklingaløtu undir bardaganum, har tey veruliga sleppa at skína, og vísa seg sum tær hetjurnar tær eru.
text: #000010
text: CGI (teldugjørdar myndir) feilar heldur einki. Vit hava tann obligatoriska drekabardagan, og hóast alt er gjørt hálvmyrkt og í kavastormi, megnar Sapochnik at levera.
text: #000011
text: Nú tá triði partur er farin aftur um bak, eru vit komin í helvt við hesum umfarinum. Vit eru komin ígjøgnum tí longu náttina, og tí er tað lagt upp til nógv politiskt maktspæl og intrigur niðri í Kings Landing frá nú av.
text: #000012
text: Hóast hetta er ein ein krígspartur við kavastormi og myrkri, megnar hann enn at vera originalur og fjølbroyttur. Nú tá kríggið er yvirstaðið, kann alt henda.
text: #000013
text: Les undanfarnu ummæli av Game of Thrones:Partur 2: - Helst bíligasti partur í hesari sesonginiPartur 1: - Game of Thrones leggur ikki hart út
text: #000015
text: Lisa Børud kemur á Kristfest
text: #000018
text: Søgulig hús í Vestmanna sett til sølu
text: #000020
text: Lavrov: Vesturheimurin er farin í kríggj móti okkum
text: #000021
text: Rúna Brimnes Hoydal helt bestu snarrøðuna
text: #000022
text: Myndir: Hátíðarhildu 50 ár við Velbastaðvegin
text: #000023